CELEX: 62012CA0575
Language: fi
Date: 2014-09-04 00:00:00
Title: Asia C-575/12: Unionin tuomioistuimen tuomio (neljäs jaosto) 4.9.2014 (Administratīvā apgabaltiesan (Latvia) esittämä ennakkoratkaisupyyntö) – Air Baltic Corporation AS v. Valsts robežsardze (Ennakkoratkaisupyyntö — Vapauden, turvallisuuden ja oikeuden alue — Asetus (EY) N:o 810/2009 — 24 artiklan 1 kohta ja 34 artikla — Yhtenäinen viisumi — Yhtenäisen viisumin mitätöinti tai kumoaminen — Mitätöityyn matkustusasiakirjaan kiinnitetyn yhtenäisen viisumin voimassaolo — Asetus (EY) N:o 562/2006 — 5 artiklan 1 kohta ja 13 artiklan 1 kohta — Rajatarkastukset — Maahantuloedellytykset — Kansallinen lainsäädäntö, jossa edellytetään voimassa olevaan matkustusasiakirjaan kiinnitettyä voimassa olevaa viisumia)

10.11.2014   
            
            
               FI
            
            
               Euroopan unionin virallinen lehti
            
            
               C 395/8
            
         
      Unionin tuomioistuimen tuomio (neljäs jaosto) 4.9.2014 (Administratīvā apgabaltiesan (Latvia) esittämä ennakkoratkaisupyyntö) – Air Baltic Corporation AS v. Valsts robežsardze
      (Asia C-575/12) (1)
      
      ((Ennakkoratkaisupyyntö - Vapauden, turvallisuuden ja oikeuden alue - Asetus (EY) N:o 810/2009 - 24 artiklan 1 kohta ja 34 artikla - Yhtenäinen viisumi - Yhtenäisen viisumin mitätöinti tai kumoaminen - Mitätöityyn matkustusasiakirjaan kiinnitetyn yhtenäisen viisumin voimassaolo - Asetus (EY) N:o 562/2006 - 5 artiklan 1 kohta ja 13 artiklan 1 kohta - Rajatarkastukset - Maahantuloedellytykset - Kansallinen lainsäädäntö, jossa edellytetään voimassa olevaan matkustusasiakirjaan kiinnitettyä voimassa olevaa viisumia))
      (2014/C 395/09)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Administratīvā apgabaltiesa
      
         Pääasian asianosaiset
      
      
         Valittaja: Air Baltic Corporation AS
      
         Vastapuoli: Valsts robežsardze
      
         Tuomiolauselma
      
      
                  1)
               
               
                  Yhteisön viisumisäännöstön laatimisesta 13.7.2009 annetun Euroopan parlamentin ja neuvoston asetuksen (EY) N:o 810/2009 (viisumisäännöstö) 24 artiklan 1 kohtaa ja 34 artiklaa on tulkittava siten, että se, että kolmannen maan viranomainen mitätöi matkustusasiakirjan, ei johda ilman eri toimenpiteitä kyseiseen asiakirjaan kiinnitetyn yhtenäisen viisumin pätemättömyyteen.
               
            
                  2)
               
               
                  Henkilöiden liikkumista rajojen yli koskevasta yhteisön säännöstöstä 15.3.2006 annetun Euroopan parlamentin ja neuvoston asetuksen (EY) N:o 562/2006 (Schengenin rajasäännöstö), sellaisena kuin se on muutettuna 25.3.2010 annetulla Euroopan parlamentin ja neuvoston asetuksella (EU) N:o 265/2010, 5 artiklan 1 kohtaa, luettuna yhdessä kyseisen asetuksen 13 artiklan 1 kohdan kanssa, on tulkittava siten, että sen mukaan kolmansien maiden kansalaisten pääsy jäsenvaltioiden alueelle ei edellytä, että esitetty voimassa oleva viisumi on rajatarkastusta tehtäessä välttämättä kiinnitettynä voimassa olevaan matkustusasiakirjaan.
               
            
                  3)
               
               
                  Asetuksen N:o 562/2006, sellaisena kuin se on muutettuna asetuksella N:o 265/2010, 5 artiklan 1 kohtaa, luettuna yhdessä kyseisen asetuksen 13 artiklan 1 kohdan kanssa, on tulkittava siten, että se on esteenä pääasiassa kyseessä olevan kaltaiselle kansalliselle lainsäädännölle, jonka mukaan kolmansien maiden kansalaisten pääsy asianomaisen jäsenvaltion alueelle edellyttää, että esitetty voimassa oleva viisumi on rajatarkastusta tehtäessä välttämättä kiinnitettynä voimassa olevaan matkustusasiakirjaan.
               
            
         (1)  EUVL C 38, 9.2.2013.